Brüssel 2.3.2005

KOM(2005) 68 lõplik

Ettepanek

NÕUKOGU OTSUS

millega muudetakse nõukogu 16. detsembri 1980. aasta otsust, millega asutatakse termotuumasünteesiprogrammi nõuandekomitee

(komisjoni esitatud)

SELETUSKIRI

1. Magnetvangistuse abil teostatava termotuumasünteesi uuringud on üks tuumaenergia uurimisvaldkondadest, millele on viidatud Euroopa Aatomienergiaühenduse (EURATOM) asutamislepingu artiklis 4. Nõukogu järjestikuste otsustega alates EURATOMi 1958. aasta esialgsest teadus- ja koolitusprogrammist on ühenduse termotuumasünteesiprogrammi eesmärgiks hõlmata kogu tööd, mida tehakse magnetvangistuse abil teostatava termotuumasünteesi valdkonnas, seda nii liikmesriikides kui ka EURATOMiga täielikult assotsieerunud kolmandates riikides.[1]

2. Vastavalt EURATOMi asutamislepingu artikli 7 lõikele 4 tagab komisjon termotuumasünteesiprogrammi täideviimise. Termotuumasünteesiprogrammi rakendamisel abistab komisjoni nõuandekomitee.

3. Nõuandekomitee (CCFP) asutati vastavalt nõukogu 16. detsembri 1980. aasta otsuse 4151/81 ATO 103 artiklile 4, mis määratles ühtlasi komitee töökorra, sealhulgas eelkõige häältearvestussüsteemi, nagu on sätestatud artiklis 14. Viidates eespool nimetatud nõukogu 1980. aasta otsusele taasasutati nõuandekomitee nõukogu järjestikuste otsustega EURATOMi teaduse ja koolituse eriprogrammide kohta. 17. novembril 1999, kui nõuandekomitee võttis vastavalt nõukogu 16. detsembri 1980. aasta otsuse artiklile 12 vastu oma töökorra, nimetati CCFP ümber CCE-FU-ks.

4. Nõukogu 3. juuni 2002. aasta otsusega 2002/668/EURATOM[2] loodi Eurotami tuumaenergialase teadus- ja koolitustegevuse kuues raamprogramm, mis ühtlasi aitab kaasa Euroopa teadusruumi loomisele (2002–2006).

5. Nõukogu 30. septembri 2002. aasta otsuse 2002/837/EURATOM[3] artikli 6 lõike 2 alusel abistab komisjoni nõuandekomitee, mis tegeleb tuumaenergiaalase teadus-, arendus- ja koolitustegevuse eriprogrammi (EURATOM) (2002–2006) termotuumasünteesiga seotud aspektide rakendamisega. Nõuandekomitee koosseis ning üksikasjalikud tööeeskirjad ja -kord, sh häältearvestussüsteem, põhinevad kõik nõukogu 16. detsembri 1980. aasta otsusel.

6. Hääletamisõigusi CCE-FUs (endises CCFPs) muudeti iga kord, kui mõni uus liikmesriik ühines. Viimati muudeti neid nõukogu 1. jaanuari 1995. aasta otsuse 95/1/EÜ EURATOM, ESTÜ alusel pärast Austria, Soome ja Rootsi ühinemist ning need on sätestatud käesolevale dokumendile lisatud 1. lisas. Pärast Kreeka delegatsiooni taotlust CCE-FU-le soovitas CCE-FU 2002. aasta juunis ühehäälselt muuta oma häältearvestussüsteemi, et see oleks sarnane Euroopa termotuumasünteesi arendamise kokkuleppe (EFDA)[4] raames kohaldatavale häältearvestussüsteemile. CCE-FU soovituse sisuks oli laiendada Kreeka, Iirimaa ja Soome hääleõigust, andes neile kaks häält senise ühe asemel. Komisjon võttis muudatusettepaneku vastu 27. märtsil 2003 (KOM(2003)149 lõplik), kuid nõukogu pole seda veel vastu võtnud.

7. Pärast kümne uue liikmesriigi vastuvõtmist 1. mail 2004 ning võttes arvesse 23. septembri 2003. aasta akti[5] nende ühinemistingimuste kohta, eriti selle artiklit 51, mis kutsub tegema ühinemise tõttu vajalikuks muutunud kohandusi asutamislepingutega loodud komiteede eeskirjadesse ja töökorda niipea kui võimalik pärast ühinemist, soovitas CCE-FU 21. oktoobril 2004 ühehäälselt muuta vastavalt oma häältearvestussüsteemi.

8. Vastavalt eespool nimetatud kaalutlustele esitab komisjon nõukogule ettepaneku:

- teha otsus nõukogu 16. detsembri 1980. aasta otsuse (millega asutatakse termotuumasünteesiprogrammi nõuandekomitee) muutmise kohta.

Ettepanek

NÕUKOGU OTSUS

millega muudetakse nõukogu 16. detsembri 1980. aasta otsust, millega asutatakse termotuumasünteesiprogrammi nõuandekomitee

EUROOPA LIIDU NÕUKOGU,

võttes arvesse Euroopa Aatomienergiaühenduse asutamislepingut, eriti selle artikli 7 neljandat lõiku,

võttes arvesse nõukogu 3. juuni 2002. aasta otsust 2002/668/EURATOM,[6] mis käsitleb EURATOMi tuumaenergialase teadus- ja koolitustegevuse kuuendat raamprogrammi, mis ühtlasi aitab kaasa Euroopa teadusruumi loomisele (2002–2006),

võttes arvesse nõukogu 30. septembri 2002. aasta otsust 2002/837/EURATOM,[7] millega võetakse vastu tuumaenergiaalase teadus- ja koolitustegevuse eriprogramm (EURATOM) (2002–2006), ja eriti selle artikli 6 lõiget 2, mille kohaselt „eriprogrammi elluviimisel abistab komisjoni nõuandekomitee”, ning asjaolu, et termotuumasünteesiga seotud aspektide suhtes kohaldatakse nõukogu 16. detsembri 1980. aasta otsusega sätestatud komitee koosseisu ning üksikasjalikke tööeeskirju ja -korda,

võttes arvesse akti,[8] mis käsitleb Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimusi ning Euroopa Liidu aluslepingute muudatusi, eriti selle artiklit 51,

võttes arvesse nõukogu 16. detsembri 1980. aasta otsust 4151/81 ATO 103, millega asutati termotuumasünteesiprogrammi nõuandekomitee, eriti selle artiklit 14, milles sätestatakse selle komitee häältearvestussüsteem, viimati muudetud nõukogu 1. jaanuari 1995. aasta otsusega 95/1/EÜ EURATOM, ESTÜ[9],

ning arvestades järgmist:

Termotuumasünteesiprogrammi nõuandekomitee (CCE-FU) esitab oma arvamuse häältearvestussüsteemi kaudu seoses nõukogu 16. detsembri 1980. aasta otsuse punkti 5 alapunktiga g, selleks et „määratleda esmatähtsad meetmed eesmärgiga eraldada eelistingimustel toetusi.”

Termotuumasünteesiprogrammi nõuandekomitee (CCE-FU) soovitas ühehäälselt21. oktoobril 2004 kaasajastada oma häältearvestussüsteemi, mida kohaldatakse komiteesiseselt termotuumasünteesiga seotud aspektide suhtes vastavalt nõukogu 16. detsembri 1980. aasta otsuse artiklile 14, et tagada uute liikmesriikide hääleõigus pärast nende vastuvõtmist.

Eespool öeldut silmas pidades on nüüd asjakohane muuta vastavalt nõukogu16. detsembri 1980. aasta otsust, millega asutati termotuumasünteesiprogrammi nõuandekomitee,

ON TEINUD JÄRGMISE OTSUSE:

Ainus artikkel

Nõukogu 16. detsembri 1980. aasta otsuse (millega asutatakse termotuumasünteesiprogrammi nõuandekomitee) lõike 14 kaks viimast lauset asendatakse järgmisega:

„Arvamused punkti 5 alapunkti g kohta võetakse vastu järgmise häältearvestussüsteemi alusel:

Belgia | 2 |

Tšehhi Vabariik | 2 |

Taani | 2 |

Saksamaa | 5 |

Eesti | 1 |

Kreeka | 2 |

Hispaania | 3 |

Prantsusmaa | 5 |

Iirimaa | 2 |

Itaalia | 5 |

Küpros | 1 |

Läti | 1 |

Leedu | 2 |

Luksemburg | 1 |

Ungari | 2 |

Malta | 1 |

Madalmaad | 2 |

Austria | 2 |

Poola | 3 |

Portugal | 2 |

Sloveenia | 1 |

Slovakkia | 2 |

Soome | 2 |

Rootsi | 2 |

Ühendkuningriik | 5 |

Šveits | 2 |

Kokku | 60 |

Arvamuse vastuvõtmiseks vajalik häälteenamus on 31 poolthäält, mille on andnud vähemalt neliteist delegatsiooni.”

Brüssel,

Nõukogu nimel

eesistuja

[1] Koostöö Šveitsiga selles valdkonnas põhineb 30. mail 1979 EURATOMi ja Šveitsi Konföderatsiooni vahel sõlmitud kokkuleppel (EÜT L 242, 4.9.1978, lk 2); koostöö Bulgaariaga selles valdkonnas põhineb 29. oktoobril 2002 allkirjastatud ja 24. veebruaril 2003 jõustunud Euroopa ühenduste ja Bulgaaria vahelisel vastastikuse mõistmise memorandumil Bulgaaria osalemise kohta Euroopa Ühenduse teadusuuringute, tehnoloogiaarenduse ja tutvustamistegevuse kuuendas raamprogrammis, mille eesmärk on aidata kaasa Euroopa teadusruumi loomisele ja innovaatika edendamisele (2002–2006), ning osalemise kohta Euroopa Aatomienergiaühenduse (EURATOM) tuumaenergialase teadus- ja koolitustegevuse kuuendas raamprogrammis, mis samuti aitab kaasa Euroopa teadusruumi loomisele (2002–2006) (ELT C 64, 18.3.2003, lk 23); koostöö Rumeeniaga selles valdkonnas põhineb 29. oktoobril 2002 allkirjastatud ja 29. oktoobril 2003 jõustunud Euroopa ühenduste ja Rumeenia vahelisel vastastikuse mõistmise memorandumil Rumeenia osalemise kohta Euroopa Ühenduse teadusuuringute, tehnoloogiaarenduse ja tutvustamistegevuse kuuendas raamprogrammis, mille eesmärk on aidata kaasa Euroopa teadusruumi loomisele ja innovaatika edendamisele (2002–2006), ning osalemise kohta Euroopa Aatomienergiaühenduse (EURATOM) tuumaenergialase teadus- ja koolitustegevuse kuuendas raamprogrammis, mis samuti aitab kaasa Euroopa teadusruumi loomisele (2002–2006) (ELT C 64, 18.3.2003, lk 19).

[2] EÜT L 232, 29.8.2002, lk 34.

[3] EÜT L 294, 29.10.2002, lk 74.

[4] Leping sõlmiti komisjoni 17. märtsi 1999. aasta otsusega K(1999) 612 ning muudeti seejärel komisjoni 12. oktoobri 1999. aasta otsusega K(1999) 3230, 3. juuli 2000. aasta otsusega K(1999) 1725, 7. märtsi 2002. aasta otsusega K(2002) 1813 ja 16. aprilli 2004. aasta otsusega K(2004) 1385.

[5] ELT L 236, 23.9.2003, lk 33.

[6] EÜT L 232, 29.8.2002, lk 34.

[7] EÜT L 294, 29.10.2002, lk 74.

[8] ELT L 236, 23.9.2003, lk 33.

[9] EÜT L 1, 1.1.1995, lk 1.